CELEX: 62006CA0373
Language: et
Date: 2008-04-17 00:00:00
Title: Liidetud kohtuasjad C-373/06 P, C-379/06 P ja C-382/06 P: Euroopa Kohtu (esimene koda) 17. aprilli 2008 . aasta otsus — Thomas Flaherty (C-373/06 P), Larry Murphy (C-379/06 P), Ocean Trawlers Ltd (C-382/06 P) versus Iirimaa, Euroopa Ühenduste Komisjon (Apellatsioonkaebus — Kalavarude säilitamise meetmed — Kalandussektori ümberkorraldamine — Taotlused IV mitmeaastase arendusprogrammi eesmärkide suurendamiseks tonnaaži osas — Taotluse rahuldamata jätmine)

7.6.2008   
            
            
               ET
            
            
               Euroopa Liidu Teataja
            
            
               C 142/5
            
         Euroopa Kohtu (esimene koda) 17. aprilli 2008. aasta otsus — Thomas Flaherty (C-373/06 P), Larry Murphy (C-379/06 P), Ocean Trawlers Ltd (C-382/06 P) versus Iirimaa, Euroopa Ühenduste Komisjon
   (Liidetud kohtuasjad C-373/06 P, C-379/06 P ja C-382/06 P) (1)
   
   (Apellatsioonkaebus - Kalavarude säilitamise meetmed - Kalandussektori ümberkorraldamine - Taotlused IV mitmeaastase arendusprogrammi eesmärkide suurendamiseks tonnaaži osas - Taotluse rahuldamata jätmine)
   (2008/C 142/06)
   Kohtumenetluse keel: inglise
   Pooled
   
      Hagejad: Thomas Flaherty (C-373/06 P), Larry Murphy (C-379/06 P), Ocean Trawlers Ltd (C-382/06 P) (esindajad: solicitor D. Barry ja A. Collins, SC, (C-373/06 P, C-379/06 P ja C-382/06 P) ning eelnimetatud ja P. Callagher, SC, (C-379/06 P)
   
      Teised menetlusosalised: Iirimaa, Euroopa Ühenduste Komisjon (esindajad: B. Doherty ja M. van Heezik)
   Kohtuasja ese
   Apellatsioonkaebus, mis esitati Euroopa Ühenduste Esimese Astme Kohtu (esimene koda) 13. juuni 2006. aasta otsuse peale liidetud kohtuasjades T-218/03–T-240/03: Boyle jt. vs. komisjon, millega tühistati komisjoni 4. aprilli 2003. aasta otsus 2003/245/EÜ komisjonile saabunud taotluste kohta suurendada IV mitmeaastase arendusprogrammi eesmärke parandamaks 12-meetrise kogupikkusega laevade ohutust, navigatsiooni, hügieenitingimusi, toodete kvaliteeti ja töötingimusi (teavitatud numbri K(2003) 1113 all; ELT L 90, lk 48), kuid millega jäeti vastuvõetamatuse tõttu rahuldamata hagejate esitatud hagid — Isikud, keda tühistatud otsus isiklikult puudutab/ei puuduta
   Resolutiivosa
   
               1.
            
            
               Tühistada Euroopa Ühenduste Esimese Astme Kohtu 13. juuni 2006. aasta otsus liidetud kohtuasjades T-218/03–T-240/03: Boyle jt vs. komisjon osas, millega Esimese Astme Kohus jättis T. Flaherty, L. Murphy ja äriühingu Ocean Trawlers Ltd hagid komisjoni 4. aprilli 2003. aasta otsuse 2003/245/EÜ komisjonile saabunud taotluste kohta suurendada IV mitmeaastase arendusprogrammi eesmärke parandamaks 12-meetrise kogupikkusega laevade ohutust, navigatsiooni, hügieenitingimusi, toodete kvaliteeti ja töötingimusi tühistamiseks vastuvõetamatuse tõttu rahuldamata ning jättis hagejate kohtukulud nende endi kanda.
            
         
               2.
            
            
               Tühistada otsus 2003/245 osas, milles seda kohaldatakse T. Flaherty, L. Murphy ja äriühingu Ocean Trawlers Ltd laevadele.
            
         
               3.
            
            
               Mõista Euroopa Ühenduste Komisjonilt välja T. Flaherty, L. Murphy ja äriühingu Ocean Trawlers Ltd nii esimeses kohtuastmes kui ka käesolevate apellatsioonkaebuste raames kantud kohtukulud.
            
         
      (1)  ELT C 281, 18.11.2006.
   
      ELT C 294, 2.12.2006.